Μείναμε 5 μέρες στο κατάλυμα..η υποδοχή μας ήταν πολύ καλή και με την συζήτηση που κάναμε ο Μιχάλης μας έβαλε κατευθείαν στο κλίμα του νησιού κ μας κατατόπισε για αρκετά σημεία που έπρεπε να επισκεφθούμε λεπτομερώς. Το διαμέρισμα ήταν ακριβώς αυτό που είδαμε κ στις φωτογραφίες. Πεντακάθαρο τακτοποιημένο κ με πολύ ωραία και "ελαφριά" διακόσμηση. Κατά την διάρκεια της παραμονής υπήρχε ο καθαρισμός του δωματίου , καθαρές πετσέτες , και τα είδη υγιεινής που προβλέπονταν αλλά αυτό που μας έκανε εντύπωση μετά τον πρώτο καθαρισμό ήταν πως το δωμάτιο (αν εξαιρέσεις τα πράγματα μας) ήταν σαν να μπαίναμε για πρώτη φορά μέσα! Πεντακάθαρο!
Σε προσωπικό επίπεδο μας άρεσε ο επαγγελματισμός η ειλικρίνεια και η επικοινωνία που είχαμε με τον Μιχάλη με μεγάλο θετικό για τον ίδιο το ότι μας ρώτησε στο τέλος της διαμονής τι ήταν αυτό που θα αλλάζαμε προς το καλύτερο. Πρώτος οικοδεσπότης που μας ρωτάει κάτι τέτοιο και αυτό δείχνει μόνο μεράκι σεβασμό και επιδίωξη της βελτίωσης. Μόνο συγχαρητήρια και ευχές για τα καλύτερα για την δουλειά σας. Θα σας συστήσουμε ανεπιφύλακτα.